
Pozdravljeni!

Pred vami se nahaja bomba, ki lahko uniči celotno Ljubljano. To se seveda ne zgodi, če vam jo uspe deaktivirati v manj kot 10 minutah.

Da bi bombo deaktivirali se morate prebiti do vezja, ki je pod ohišjem bombe. To vam bo uspelo takrat, ko se bo na železnem disku inducirala dovolj velika napetost s pomočjo katere boste lahko premaknili zatič, ki preprečuje odpiranje pokrova. Takrat lahko previdno odprete bombo (pokrov spuščajte počasi) in se spopadete z vezjem. Vezje bombe je sestavljeno tako, da bombo izključi, če vam uspe uravnotežiti mostiščno vezje (na rdečem uporu ni padca napetosti). Ko vam to uspe se ustavi časovnik in bomba je deaktivirana.

Pripomočki:

* magnet,
* premični deli vezja (pod pokrovom),
* V-meter (pod pokrovom).

Pod dvojnim dnom na katerem je vezje druge uganke se nahaja mikrokrmilnik (upravlja z odštevalnikom in meri kdaj je mostič uravnovešen oz. kdaj je padec napetosti na rdečem uporu enak približno 0) in ostale komponente vezja, ki niso premične (te so označene na sliki vezja). Mikrokrmilnik ustavi odštevanje, ko sta izpolnjena dva pogoja: skozi mostiščno vezje teče tok (z stikalom ste izbrali eno od napetosti) in mostišče je uravnovešeno (na rdečem uporu ni padca napetosti).

Shema elektronskega vezja druge uganke je pod pokrovom prve uganke, saj je povezana z drugo uganko.

Polovico točk dosežete ko odprete pokrov sefa.

Želimo vam veliko veselja in novih spoznanj pri deaktivaciji bombe.